RESOLUCIÓN do 28 de marzo de 2008 pola que se convocan cursos de formación continua en colaboración coa Consellería de Presidencia, Administracións Públicas e Xustiza, a través da Dirección Xeral de Xustiza.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 07/04/2008

Dentro do programa de actividades de formación continua da EGAP para o persoal ao servizo da Administración de xustiza en Galicia para 2008, e conforme as funcións atribuídas pola Lei 4/1987, do 27 de maio, de creación da escola, e pola Lei 10/1989, do 10 de xullo, de modificación da anterior,
RESOLVO:
Convocar, en colaboración coa Consellería de Presidencia, Administracións Públicas e Xustiza, a través da Dirección Xeral de Xustiza, os cursos que figuran no anexo II, que se deberán desenvolver segundo as bases, características e contidos detallados nos anexos desta resolución.
Santiago de Compostela, 28 de marzo de 2008.
Carlos Suárez-Mira Rodríguez
Director da Escola Galega de Administración Pública
ANEXO I
Bases
Primera.-Requisitos dos participantes.
Poderán participar nas accións formativas convocadas por esta resolución os funcionarios dos corpos xerais ao servizo da Administración de xustiza en Galicia en situación de servizo activo ou excedencia polo coidado dun fillo ou dun familiar e que reúnan os requisitos establecidos para cada un dos casos no anexo II.
Toda persoa solicitante que ao inicio do curso se atope en situación de baixa laboral por incapacidade temporal quedará automaticamente excluída da listaxe do persoal seleccionado.
Segunda.-Acceso ás actividades, datas e lugares de realización.
Poderá participar o persoal que cumpra os requisitos específicos e as preferencias exixidas para cada curso no anexo II. A participación nos cursos que teñan lugar en horario de traballo quedará condicionada á autorización das persoas responsables dos centros directivos.
Os cursos realizaranse coa duración e condicións que para cada un deles se indican no anexo II. A información será actualizada e ampliada na páxina web www.xudicial.xunta.es.
Terceira.-Solicitudes.
a) As solicitudes de admisión aos cursos farán constar a orde de preferencia dos cursos que se van realizar e tramitaranse a través do portal do empregado público de Xustiza www.xunta.es: 444/sxpa/AIX/. Os funcionarios con destino nos xulgados de paz ou en excedencia por coidados de fillos poderán formular a súa solicitude no modelo que figura no anexo III desta convocatoria, que remitirán ao fax da Dirección Xeral de Xustiza 981 54 62 22.
Para a utilización do portal do empregado público poderanse realizar consultas nos teléfonos 881 99 70 81.
Para calquera outra consulta sobre tramitación das solicitudes e xestión dos cursos os alumnos deberán dirixirse á Dirección Xeral de Xustiza ao número de teléfono 981 54 62 31.
b) O prazo de presentación de solicitudes rematará o 14 de abril de 2008.
c) Os interesados en impartir as accións formativas contidas nesta convocatoria deberán estar inscritos na base de datos antes do comezo das actividades formativas, de conformidade co establecido na resolución da Escola Galega de Administración Pública do 13 de novembro de 2007, pola que se establece unha base de datos para formadores.
Cuarta.-Requirimentos técnicos.
As persoas solicitantes de cursos de teleformación deberán dispor dun equipo informático que cumpra os seguintes requisitos técnicos:
-Ordenador con conexión á internet.
-Navegador da internet.
-Conta de correo electrónico especificada na solicitude.
Quinta.-Criterios de selección.
Os criterios xerais de selección, respectando as previsións sobre criterios selectivos contidos na resolución da Escola Galega de Administración Pública do 4 de xaneiro de 2008 (DOG nº 71, do 10 de xaneiro) e tendo en consideración as preferencias alegadas polos solicitantes, serán os seguintes:
1. Non ter participado en cursos de formación continua promovidos pola consellería competente en materia de xustiza desde o ano 2005. Este criterio só será operativo para o primeiro curso en que o solicitante resulte admitido nesta convocatoria.
2. Titulares respecto de interinos.
3. Ter realizado menos cursos desde o ano 2005. Para estes efectos computaranse os cursos en que o interesado resultase admitido nesta convocatoria.
4. Estar utilizando ou ter utilizado nos dous últimos anos unha licenza de maternidade, permiso de paternidade, excedencia por coidado de fillos ou familiares ou redución de xornada polos mesmos motivos.
5. Antigüidade, que se resolverá co criterio de maior antigüidade no 50% dos casos e co criterio de menor antigüidade no outro 50%.
En todo caso, con carácter supletorio serán aplicables os sinalados con carácter xeral na resolución da Escola Galega de Administración Pública do 4 de xaneiro de 2008 (Diario Oficial de Galicia nº 7, do 10 de xaneiro) e, de ser o caso, os criterios específicos que se establezan para cada acción formativa sinalados no anexo II.
Non se admitirá a realización simultánea de máis de dous cursos de formación desta convocatoria, agás no caso de prazas vacantes; neste caso, poderanse cubrir estas cos solicitantes rexeitados atendendo á orde establecida.
Sexta.-Publicación das relacións do persoal seleccionado e penalización en convocatorias sucesivas por falta de asistencia.
1. A Dirección Xeral de Xustiza publicará na súa páxina web
http://www.xudicial.xunta.es/
unha relación provisional das persoas seleccionadas para participar en cada curso.
2. A renuncia aos cursos concedidos debe ser comunicada por escrito vía fax á Dirección Xeral de Xustiza cunha antelación, polo menos, de cinco días ao comezo do curso. No caso de que entre o comezo do curso e a data de publicación da listaxe de admitidos ou, no seu defecto, a data da notificación ao interesado non medie o dito prazo, poderase formular a renuncia dentro das 48 horas seguintes. Unha vez comezado o curso, a falta de asistencia ao curso dos solicitantes admitidos sen causa suficientemente xustificada e documentada ante a Dirección Xeral de Xustiza será penalizada para os efectos de concesión de cursos en convocatorias sucesivas.
Sétima.-Certificados.
1. Outorgaráselles o correspondente certificado de asistencia aos alumnos que participen con regularidade nos cursos.
a) É obrigatoria a asistencia e puntualidade a todas as sesións dos cursos. Toda inasistencia deberá ser xustificada debidamente polo interesado. A falta de asistencia, aínda que sexa xustificada, a máis do 15% das horas lectivas programadas, impedirá a expedición da certificación anteriormente referida e dará lugar á baixa no curso coa perda de todos os dereitos.
b) Para poder acadar o dito certificado nos cursos de teleformación é necesario cumprir unha serie de requisitos obrigatorios na súa totalidade:
-Adecuada realización das actividades que o titor propoña. Estas deben constar como aprobadas.
-Lectura detallada dos contidos do curso. Cada curso ten uns contidos teóricos que deben ser revisados na plataforma.
2. Outorgaráselle certificado de aproveitamento, en vez de certificado de asistencia, ao alumnado dos cursos que, ademais de cumprir os requisitos sinalados no parágrafo anterior, supere as probas de avaliación que se establezan.
Ao inicio do curso, o profesor publicará o programa do curso sinalando as probas de avaliación que xulgue oportunas, así como as datas en que estas terán lugar. En todo caso, nos cursos de teleformación as probas de avaliación serán na modalidade de teleformación.
Oitava.-Facultades da EGAP.
1. A EGAP, por proposta da Dirección Xeral de Xustiza, poderá modificar o desenvolvemento e os contidos dos cursos anunciados co fin de adaptalos ás necesidades da Administración, así como ás distintas continxencias que poidan xurdir.
2. No suposto de que o número de instancias recibidas sexa inferior ao 50% das prazas convocadas, a EGAP reserva para si o dereito de suspender a realización do curso de que se trate, empregando para o efecto os medios de notificación aos interesados previstos na normativa vixente.
3. A execución material das accións queda condicionada á existencia de crédito orzamentario axeitado e dispoñible e á autorización correspondente do gasto.
ANEXO II
* Curso: curso de Rexistro Civil (modalidade teleformación).
Código: LO08032.
Área formativa: específica do sector competencial.
Tipo: xeral.
1. Obxectivos.
Proporcionar unha formación avanzada, cun enfoque fundamentalmente práctico, para perfeccionar coñecementos sobre a xestión e tramitación de expedientes gobernativos do Rexistro Civil, orientado a mellorar a calidade do traballo nas oficinas de Rexistro Civil e a contribuír á mellora da cualificación profesional.
2. Destinatarios.
Funcionarios dos corpos xerais ao servizo da Administración de xustiza en Galicia.
3. Requirimentos técnicos.
-PC con conexión á internet.
-Conta de correo electrónico.
-Navegador da internet.
4. Desenvolvemento.
Duración: 40 horas de autoestudo, con titorías, traballos e probas de aptitudes telemáticas.
Datas: do 21 de abril ao 30 de xuño de 2008.
Prazas: 200 persoas.
5. Contido.
Práctica e expedientes do Rexistro Civil. Nacionalidade e veciñanza civil: adquisición por residencia e outros expedientes de adquisición. Recuperación da nacionalidade española. Perda da nacionalidade española. Declaracións e actuacións en relación coa veciñanza civil. Incidencias da Lei de estranxeiría no rexistro./ Nome e apelidos: galeguización do nome, galeguización de apelidos, cambio do nome polo usado habitualmente, alteración da orde dos apelidos, cambio de nome e apelidos competencia do Ministerio de Xustiza./ Nacementos: expediente de inscrición fóra de prazo, tramitación das solicitudes de inscrición de nacementos ocorridos no estranxeiro, a inscrición de nacementos das persoas que adquiren a nacionalidade española./ Matrimonio civil: expediente previo ao matrimonio civil. Tramitación da solicitude de certificado de capacidade matrimonial. Inscrición de matrimonios celebrados no estranxeiro. Tramitación da solicitude de indicación do réxime matrimonial./ Expedientes para
concordar o Rexistro Civil coa realidade: rectificación de erros, expedientes para completar ou suprimir circunstancias e asentos, defectos e faltas formais e a súa corrección, reconstitucións de inscricións destruídas./Outras cuestións: traslado de inscricións, organización da oficina e libro diario e auxiliar do Rexistro Civil.
* Curso: a execución civil (modalidade de teleformación).
Código: LO08033.
Área formativa: específica do sector competencial.
Tipo: xeral.
1. Obxectivos.
Proporcionar formación avanzada sobre a regulación da execución forzosa, execución pecuniaria e non pecuniaria, orientada a perfeccionar coñecementos, a contribuír á carreira profesional e a mellorar a calidade do traballo nas oficinas dos xulgados civís. Con inclusión de aspectos prácticos, en particular de utilización das aplicacións informáticas para a tramitación destes procedementos.
2. Destinatarios.
Funcionarios dos corpos xerais ao servizo da Administración de xustiza en Galicia.
3. Requirimentos técnicos.
-PC con conexión á internet.
-Conta de correo electrónico.
-Navegador da internet.
4. Desenvolvemento.
Duración: 40 horas de autoestudo con titorías, traballos e probas de aptitudes telemáticas.
Datas: do 28 de abril ao 7 de xullo de 2008.
Prazas: 200 persoas.
5. Contido.
Introdución. Disposicións xerais relativas á execución: títulos executivos, títulos executivos estranxeiros, partes, tribunal competente, custas da execución. Oposición á execución e impugnación de actos executivos. Suspensión e remate da execución. Execución en diñeiro: despacho da execución; procedemento de constrinximento. Execución non en diñeiro: execución obrigas de dar. Entrega da posesión de inmobles. Execución de sentenzas de desafiuzamento. Execución forzosa específica da obriga de facer e non facer. Especial referencia á liquidación de indemnizar danos e perdas, froitos e rendas. Execución provisional. A oposición á execución. As custas procesuais e a execución forzosa. Xestión informática dos procedementos de execución forzosa. Estatísticas. Guías de tramitación. A tramitación da execución en galego na aplicación Libra.
* Curso: relacións no equipo de traballo (4 edicións).
Código: LO08034.
Área formativa: específica do sector competencial.
Tipo: xeral.
1. Obxectivos.
Analizar as relacións humanas e a comunicación no ámbito laboral, aprender a utilizar os mecanismos de comunicación de xeito correcto; coñecer as técnicas de motivación laboral e as actitudes que favorecen o ambiente de traballo; identificar e previr as situacións de frustración e de conflito; valorar os procesos de solución negociada e as vantaxes do traballo en equipo.
2. Destinatarios.
Funcionarios dos corpos xerais ao servizo da Administración de xustiza en Galicia.
3. Desenvolvemento.
a) Duración: 10 horas.
b) Lugares e datas:
A Coruña: do 13 ao 15 de maio.
Lugo: do 2 ao 4 de xuño.
Ourense: do 5 ao 7 de maio.
Pontevedra: do 21 ao 23 de abril.
c) Horarios: das 8.00 ás 11.15 horas.
d) Prazas: 15 por edición.
4. Contido.
Técnicas de comunicación oral. Equipos de traballo. Dinámica de grupos. A motivación no traballo. O clima laboral. O conflito. A negociación.
* Curso: habilidades de relación e atención ao público.
Código: LO08025.
Área formativa: específica do sector competencial.
Tipo: xeral.
1. Obxectivos.
Desenvolver pautas eficaces e satisfactorias de comportamento ante o público, tanto en presenza como por teléfono.
2. Destinatarios.
Funcionarios dos corpos xerais ao servizo da Administración de xustiza en Galicia.
3. Desenvolvemento.
a) Duración: 10 horas.
b) Lugares e datas:
A Coruña: do 9 ao 11 de xuño.
Santiago de Compostela: do 23 ao 25 de xuño.
Lugo: do 30 xuño ao 2 de xullo.
Ourense: do 7 ao 9 de xullo.
Pontevedra: do 16 ao 18 xuño.
Vigo: do 7 ao 9 de xuño.
Ferrol: do 16 ao 18 de xuño.
c) Horarios: das 11.45 ás 15.00 horas.
d) Prazas: 15 por edición.
4. Contido.
O momento da acollida. Os espazos na relación. Importancia do clima na atención. Suposto básico que dificulta as relacións. A imaxe e os seus condicionamentos. Os esquemas mentais que dificultan as relacións e a solución dos problemas. A comunicación e a escoita, especialmente en situacións difíciles.
* Curso: procesos penais nos xulgados de instrución (modalidade de teleformación).
Código: LO08036.
Área formativa: específica do sector competencial.
Tipo: xeral.
1. Obxectivos.
Proporcionar coñecementos específicos de xestión procesual das dilixencias previas, dilixencias urxentes e preparación dos xuízos ante os xulgados de instrución, así como a tramitación das ordes de protección das vítimas da violencia doméstica, e o xuízo de faltas.
2. Destinatarios.
Funcionarios dos corpos xerais ao servizo da Administración de xustiza en Galicia.
3. Requirimentos técnicos.
-PC con conexión á internet.
-Conta de correo electrónico.
-Navegador da internet.
4. Desenvolvemento.
Duración: 40 horas de autoestudo con titorías, traballos e probas de aptitudes telemáticas.
Datas: do 1 de setembro ao 24 de novembro 2008.
Prazas: 200 persoas.
5. Contido.
Regulación do procedemento abreviado e do procedemento para o axuizamento rápido de determinados delitos. Solución das cuestións prácticas máis frecuentes que se suscitan na tramitación das dilixencias previas e as dilixencias urxentes. Orde de protección e Rexistro Central de Vítima de Violencia Doméstica. O xuízo de faltas; competencia: xulgados de paz e xulgados de instrución, xulgados de violencia sobre a muller. Intervenientes: as forzas e corpos de seguridade, Ministerio Fiscal, querelante, denunciante e denunciado. Fases: preparación do xuízo; celebración xuízo: desenvolvemento da vista; celebración de xuízo inmediato de faltas. A sentenza. O recurso de apelación contra a sentenza: formalización, tramitación; recursos fronte ás demais resolucións. Execución. Tramitación destes procesos penais mediante a aplicación da xestión procesual. Guías de tramitación. Colección de documentos. Código de conduta de usuarios, rexistro e mantemento da aplicación informática. Axenda de
sinalamentos. Módulo de estatísticas.
* Curso: procesos penais en fases posteriores á instrución (modalidade de teleformación).
Código: LO08037.
Área formativa: específica do sector competencial.
Tipo: xeral.
1. Obxectivos.
Proporcionar coñecementos específicos de xestión procesual das dilixencias que se levarán a cabo ante os órganos encargados da fase de axuizamento de delitos así como a tramitación dos recursos procedentes fronte ás distintas resolucións recaídas; estudo dos distintos trámites que se realizarán no momento posterior de execución das penas impostas por delitos.
2. Destinatarios.
Funcionarios dos corpos xerais ao servizo da Administración de xustiza.
3. Requirimentos técnicos.
-PC con conexión á internet.
-Conta de correo electrónico.
-Navegador da internet.
4 Desenvolvemento.
Duración: 40 horas de autoestudo con titorías, traballos e probas de aptitudes telemáticas.
Datas: do1 de setembro ao 24 de novembro.
Prazas: 200 persoas.
5. Contido.
Introdución. Aspectos fundamentais da Lei de axuizamento criminal. Procedemento ordinario. Procedemento abreviado. O xuízo oral: a súa preparación. Comezo do xuízo oral, desenvolvemento e conclusión. A sentenza. O xuízo oral no caso do procedemento abreviado; especialidades. Xuízos rápidos. O recurso de apelación fronte a sentenzas: interposición, tramitación e resolución.
Procedemento ante o tribunal do xurado. A execución de penas por delito: execución de penas privativas de liberdade, penas privativas de dereitos e penas de contido patrimonial así como medidas de seguridade. A peza de responsabilidade civil. Recursos: cuestións xerais, reforma, apelación, queixa e recursos extraordinarios. Tramitación mediante a aplicación da xestión procesual. Guía de tramitación. Colección de documentos. Código de conduta de usuarios e utilización das aplicacións informáticas.
* Curso: procesos civís especiais (teleformación).
Código: LO08038.
Área formativa: específica do sector competencial.
Tipo: xeral.
1. Obxectivos.
Proporcionar unha formación avanzada sobre a tramitación de procesos especiais tanto de contido patrimonial como de persoa, cun estudo fundamentalmente práctico enfocado ao tratamento das cuestións máis frecuentes e das súas solucións, desde a perspectiva dunha tramitación informática áxil, que preverá a alternativa de tramitación en galego.
2. Destinatarios.
Funcionarios dos corpos xerais ao servizo da Administración de xustiza.
3. Requirimentos técnicos.
-PC con conexión á internet.
-Conta de correo electrónico.
-Navegador da internet.
4. Desenvolvemento.
Duración: 35 horas de autoestudo, con titorías, traballos e probas de aptitudes telemáticas.
Datas: do 9 de setembro ao 7 de novembro de 2008.
Prazas: 200 persoas.
5. Contido.
Normas do libro IV da Lei de axuizamento civil. Procesos sobre capacidade, filiación, matrimonio e menores. División de herdanzas. Intervención e administración dos bens hereditarios. Liquidación do réxime económico matrimonial. Proceso monitorio. Xuízo cambiario. Previsións da Lei de propiedade horizontal sobre o proceso monitorio. Regras especiais para a tramitación de xuízos verbais sobre desafiuzamento e outras sobre arrendamentos urbanos e rústicos. Cuestións prácticas máis frecuentes que se suscitan na tramitación destes procesos. Regulación dos xuízos rápidos civís. Tramitación dos procesos civís especiais coa aplicación informática. Guías de tramitación. Colección de documentos en galego. Código de conduta de usuario, rexistro e mantemento da aplicación informática.
* Curso: curso sobre organización xudicial e estatuto xurídico dos funcionarios ao servizo da administración de xustiza (modalidade de teleformación).
Código: LO08039.
Área formativa: específica do sector competencial.
Tipo: xeral.
1. Obxectivos.
Proporcionar unha formación básica sobre organización xudicial e sobre a regulación da función pública ao servizo da Administración de xustiza.
2. Destinatarios.
Funcionarios dos corpos xerais ao servizo da Administración de xustiza en Galicia.
3. Requirimentos técnicos.
-PC con conexión á internet.
-Conta de correo electrónico.
-Navegador da internet.
4. Desenvolvemento.
Duración: 30 horas de autoestudo, con titorías, traballos e probas de aptitudes telemáticas.
As datas: do 16 de setembro ao 4 de novembro.
Prazas: 200 persoas.
5. Contido.
Poder xudicial na Constitución española. Consello Xeral do Poder Xudicial. Xuíces e maxistrados. Ministerio Fiscal. Secretarios xudiciais. Institutos de medicina legal. Tribunal Supremo. Audiencia Nacional. Tribunais superiores de xustiza. Audiencias provinciais. Xulgados de primeira instancia, instrución, mixtos, penais, menores, vixilancia penitenciaria, contencioso-administrativo e sociais. Libro VI da Lei orgánica do poder xudicial. Regulamento de ingreso, promoción profesional e provisión de postos de traballo. Regulamento disciplinario. Novo réxime retributivo. Réxime especial da Seguridade Social. Regulación de xornadas e horarios, de vacacións, de permisos e licenzas.
* Curso: xurisdición civil (modalidade de teleformación).
Código: LO08040.
Área formativa: específica do sector competencial.
Tipo: xeral.
1. Obxectivos.
Reforzar e actualizar os coñecementos sobre os aspectos fundamentais e normas da Lei de axuizamento civil que resultan aplicables en todas as ordes xurisdicionais, cun enfoque teórico de formación básica sobre esta norma, con especial consideración da execución forzosa de contido patrimonial, orientado a contribuír á capacitación profesional e á carreira administrativa.
2. Destinatarios.
Funcionarios dos corpos xerais ao servizo da Administración de xustiza en Galicia.
3. Requirimentos técnicos.
-PC con conexión á internet.
-Conta de correo electrónico.
-Navegador da internet.
4. Desenvolvemento.
Duración: 35 horas de autoestudo, con titorías, traballos e probas de aptitudes telemáticas
Datas: do 23 de setembro ao 18 de novembro.
Prazas: 200 persoas.
5. Contido.
Introdución. Comparecencia e actuación en xuízo. Xurisdición e competencia. Abstención e recusación. Actuacións xudiciais. Caducidade da instancia. A boa fe procesual. Custas procesuais, pagamento e taxación das custas. Presentación de escritos e documentos, copias e traslado de escritos. Aspectos básicos da proba. Execución forzosa. O embargo. Vía de constrinximento e novas alternativas de alleamento dos bens.
* Curso: correo electrónico corporativo, rede de xustiza, punto neutro xudicial e páxinas web institucionais (9 edicións).
Código: LO08041.
Área formativa: específica do sector competencial.
Tipo: xeral.
1. Obxectivos.
Obter un adecuado coñecemento da ferramenta de correo electrónico corporativo, así como das funcionalidades do punto neutro xudicial e das páxinas web institucionais.
2. Destinatarios.
Funcionarios dos corpos ao servizo da Administración de xustiza.
3. Desenvolvemento.
Duración: 12 horas.
Lugares e datas:
A Coruña: 23, 24, 25 , 26, 29 e 30 de setembro.
Lugo: 2, 3, 6, 7, 8 e 9 de outubro.
Ourense: 14, 15, 16, 17, 20 e 21 de outubro.
Vigo: 23, 24, 27, 28, 29 e 30 de outubro.
Horario: das 8.00 ás 10.00 horas.
Prazas: 15 por edición.
4. Contido.
O correo electrónico (Webmail Justicia.es): vistas da área de traballo, xestión do correo (envío e recepción de mensaxes, xuntar e abrir arquivos adxuntos), a axenda, xestión de citas, sinalamentos e reunións, asignación de tarefas, cartapacio de enderezos, xestión de cartafoles, opcións de configuración, almacenamento de ficheiros, tarefas periódicas de mantemento. Punto neutro. Estatísticas xudiciais. Inter-ius. Páxinas web institucionais (www.xunta.es, www.justicia.es, www.poderjudicial.es) e intranet (www.xudicial.xunta.es).
* Curso: xestión da administración de xustiza (teleformación).
Código: LO08042.
Área formativa: específica do sector competencial.
Tipo: xeral.
1. Obxectivos.
Proporcionar os coñecementos necesarios para unha Administración máis áxil e de calidade, adaptada aos novos recursos ao servizo da Administración de xustiza.
2. Destinatarios.
Funcionarios dos corpos xerais ao servizo da Administración de xustiza en Galicia.
3. Requirimentos técnicos.
-PC con conexión á internet.
-Conta de correo electrónico.
-Navegador da internet.
4. Desenvolvemento.
Duración: 40 horas de autoestudo con titorías, traballos e probas de aptitudes telemáticas.
Datas: do 26 de setembro ao 12 de decembro de 2008.
Prazas: 200 persoas.
5. Contido.
Introdución á xestión administrativa e de medios económicos e materiais. Especial referencia á xestión de recursos humanos. Conceptos xerais e ferramentas de calidade.
* Curso: curso de aspectos prácticos en valoración do dano corporal.
Código: LO08043.
Área formativa: específica do sector competencial.
Tipo: xeral.
1. Obxectivos.
Profundar na problemática médico-forense na valoración do dano corporal.
2. Destinatarios.
Médicos forenses ao servizo da Administración de xustiza en Galicia.
3. Desenvolvemento.
Duración: 12 horas.
Lugar e data: Santiago de Compostela, 9 e 10 de outubro.
Horarios: das 16.00 ás 20.00 horas (9 de outubro).
Das 10.00 ás 14.00 horas; das 16.00 ás 20.00 horas (10 de outubro).
Prazas: 30 por edición.
4. Contido.
Problemática médico forense na valoración do dano corporal. Conceptos e técnicas radiográficas.
* Curso: curso de técnica de laboratorio, investigación científica e publicación en patoloxía forense.
Código: LO08044.
Área formativa: específica do sector competencial.
Tipo: xeral.
1. Obxectivos.
Iniciar aos médicos forenses nos programas de investigación e publicación cientifíca.
2. Destinatarios.
Médicos forenses ao servizo da Administración de xustiza en Galicia.
3. Desenvolvemento.
Duración: 12 horas.
Lugar e datas: Santiago de Compostela, 23-24 de outubro.
Horarios: das 16.00 ás 20.00 horas (23 de outubro).
Das 10.00 ás 14.00 horas e das 16.00 ás 20.00 horas (24 de outubro).
Prazas: 30.
4. Contido.
Nocións básicas do traballo de laboratorio. Programas de investigación e publicación científica.
* Curso: servizo de garda nos xulgados de instrución (modalidade teleformación).
Código: LO08045.
Área formativa: específica do sector competencial.
Tipo: xeral.
1. Obxectivos.
Proporcionar coñecementos específicos de xestión procesual desde un punto de vista práctico das dilixencias que se van practicar e preparación dos xuízos ante os xulgados de garda; referencia a procedementos especiais relativos a menores, estranxeiros e vítimas de violencia doméstica.
2. Destinatarios.
Funcionarios dos corpos xerais ao servizo da Administración de xustiza en Galicia.
3. Requirimentos técnicos.
-PC con conexión á internet.
-Conta de correo electrónico.
-Navegador da internet.
4. Desenvolvemento.
Duración: 20 horas de autoestudo, con titorías, traballos e probas de aptitudes telemáticas.
Datas: do 6 de outubro ao 10 de novembro.
Prazas: 200 persoas.
5. Contido.
Rexistro e incoación de procesos: sumarios, dilixencias urxentes, dilixencias previas e procedemento ante o tribunal do xurado; casos en que procede a súa incoación e actuacións durante a garda. Preparación e documentación das comparecencias ante o xulgado de garda: a comparecencia dos xuízos rápidos e os xuízos de faltas inmediatos.
Actuacións en relación co imputado. Actuacións en relación coa prisión provisional e as medidas de restrición da liberdade.
Actuacións relativas ás vítimas e testemuñas do delito. Tramitación das ordes de protección das vítimas de violencia doméstica. Protección das testemuñas.
Funcións do xulgado de instrución de garda en relación cos menores e cos estranxeiros.
Ver referencia pdf "06600D007P015.PDF"